Multiformni glioblastom

**Glioblastom**, poznat i kao ***glioblastoma multiforme*** (**GBM**), najagresivniji je tip raka koji počinje unutar mozga. U početku, znaci i simptomi glioblastoma su nespecifični. Neuobičajeni faktori rizika uključuju genetički poremećaj, kao što su neurofibromatoza i Li–Fraumenijev sindrom, te prethodna radioterapija. Mogu početi ili od normalnih moždanihćelija ili se razviti iz postojećeg astrocitoma niskog stepena. Dijagnoza se obično postavlja kombinacijom CT-skeniranja, MRI-skeniranja i biopsija tkiva. Oblici nastalih simptoma ovisi više o lokaciji tumora nego o njegovim patološkim svojstvima. Tumor može brzo početi proizvoditi simptome, ali povremeno je asimptomsko stanje dok ne dostigne ogromnu veličinu.

## Faktori rizika
Uzrok većine slučajeva je nejasan.

## Patogeneza
Ćelijsko porijeklo glioblastoma nije poznato. Zbog sličnosti u imunobojenju glijnih ćelija i glioblastoma, dugo se pretpostavljalo da gliomi kao što je glioblastom potiču od ćelija glijnog tipa. Novije studije sugeriraju da bi astrociti, oligodendrocitne progenitorske ćelije i nervne matične ćelije mogle poslužiti kao izvorne ćelije.

Glioblastome karakteriše prisustvo malih područja nekrotizujućih tkiva koja su okružena anaplazijskim ćelijama. Ova karakteristika, kao i prisustvo hiperplazijskih krvnih sudova, razlikuje tumor od astrocitoma stepena 3, koji nemaju te karakteristike.

GBM se obično formiraju u moždanoj bijeloj tvari, brzo rastu i mogu postati vrlo veliki prije nego što proizvedu simptome. Manje od 10% formira se sporije nakon degeneracije astrocitoma niskog stepena ili anaplazijskog astrocitoma. Nazivaju se sekundarni GBM i češći su kod mlađih pacijenata (srednja starost 45 naspram 62 godine). Tumor se može proširiti u meninge ili komorski zid, dovodeći do visokog sadržaja proteina u cerebrospinalnoj tečnosti (CSF) (> 100&nbsp;mg/dl), kao i povremene pleocitoze od 10 do 100 ćelija, uglavnom limfocita. Maligne ćelije koje se prenose u CSF mogu se proširiti (rijetko) na kičmenu moždinu ili uzrokovati gliomatozu meningi. Međutim, metastaza GBM izvan centralnog nervnog sistema je krajnje neobična. Oko 50% GBM-a zauzima više od jednog režnja hemisfere ili su bilateralni. Tumori ovog tipa obično nastaju iz korteksa i mogu ispoljiti klasičnu infiltraciju preko *corpus callosum*, stvarajući leptirasti (bilateralni) gliom.

## Prevencija, liječenje i prognoza 
Ne postoji poznat metod prevencije raka. U okviru hemoterapija često se primjenjuje liječenje temozolomidom . Visoke doze steroida mogu se koristiti za smanjenje otoka i smanjenje simptoma.

## Prognoza, epidemiologija i istraživanje 
Uprkos maksimalnom liječenju, rak se uvijek ponavlja. Without treatment, survival is typically three months. To je najčešći rak koji počinje u mozgu i drugi najčešći tumor na mozgu, nakon meningioma. Otprilike 3 od 100.000 ljudi godišnje razviju ovu bolest.

## Također pogledajte
* Adegramotid
* Lista ljudi sa tumorima na mozgu

## Reference 
## Vanjski linkovi 
* Information about Glioblastoma Multiforme (GBM) from the American Brain Tumor Association
* AFIP Course Syllabus&nbsp;– Astrocytoma WHO Grading Lecture Handout

Kategorija:Geni na hromosomu 10
Kategorija:Tumori mozga
Kategorija:Karcinom
Kategorija:Tipovi raka
Kategorija:Onkologija
Kategorija:Bolesti povezane sa starenjem